
LIETUVOS RESPUBLIKOS  ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2014 M. GRUODŽIO 3 D. ĮSAKYMO NR. 3D-924 „DĖL PROJEKTO VYKDYTOJO, PRETENDUOJANČIO GAUTI PARAMĄ IŠ EUROPOS ŽEMĖS ŪKIO FONDO KAIMO PLĖTRAI PAGAL LIETUVOS KAIMO PLĖTROS 2014–2020 METŲ PROGRAMOS PRIEMONES, PREKIŲ, PASLAUGŲ AR DARBŲ PIRKIMO TAISYKLIŲ PATVIRTINIMO“ PAKEITIMO

2022 m.  gruodžio 19 d. Nr. 3D-828
Vilnius

. P a k e i č i u Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-924 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklių patvirtinimo“: 
. Pakeičiu 1 punktą ir jį išdėstau taip:
„. Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklės (toliau – Taisyklės) reglamentuoja visus projektų vykdytojų prekių, paslaugų, kurių pirkimo vertė lygi arba viršija 58 000 Eur be pridėtinės vertės mokesčio (toliau  – PVM), ar darbų pirkimus, kurių vertė lygi arba viršija 145 000 Eur be PVM, ir dėl kurių prašoma paramos pagal nuo 2017 m. kovo 31 d. pateiktas paraiškas, išskyrus pirkimus:
. tų projektų vykdytojų, kurie, pirkdami prekes, paslaugas ar darbus, privalo vadovautis Lietuvos Respublikos viešųjų pirkimų įstatymu;
. tų projektų, kuriems tinkamoms finansuoti išlaidoms taikomi supaprastintų išlaidų mokėjimo būdai (fiksuotieji įkainiai, fiksuotosios sumos ar fiksuotoji norma), nustatomi konkrečios Lietuvos kaimo plėtros 2014–2020 metų programos priemonės ar jos veiklos srities įgyvendinimo taisyklėse;
. tų prekių, paslaugų, kurių pirkimo vertė – iki 58 000 Eur be PVM, ar darbų, kurių vertė – iki 145 000 Eur be PVM;
. pagal Lietuvos kaimo plėtros 2014–2020 metų programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su pasėlių ir augalų draudimo įmokų kompensavimu, ir veiklos sritį „Pajamų stabilizavimo priemonė“.“
. Pakeičiu 5 punktą ir jį išdėstau taip:
„. Perkant konkurso būdu, pirkimas pradedamas apie jį paskelbus Agentūros interneto svetainėje www.nma.lt, skiltyje „Projektų vykdytojų pirkimai“ (toliau – Agentūros interneto svetainė), išskyrus pirkimą pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, kai pirkimas pradedamas apie jį paskelbus nacionaliniame laikraštyje, platinamame teritorijoje, kurioje gyvena daugiau kaip 60 procentų Lietuvos Respublikos gyventojų, ir (arba) periodiškai leidžiamame ir platinamame žemės ūkio srities laikraštyje (toliau kartu – spauda). Perkant derybų būdu, pirkimas pradedamas, kai pirkimo komisija ar pirkimo organizatorius kreipiasi į tiekėją (-us), tiesiogiai prašydamas pateikti perkamų prekių, paslaugų ar darbų pasiūlymus.“
. Pakeičiu 11 punktą ir jį išdėstau taip:
„. Apie vykdomą konkursą privaloma skelbti Agentūros interneto svetainėje arba spaudoje, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu.“
. Pakeičiu 12.3 papunktį ir jį išdėstau taip:
„. pasiūlymų dalyvauti konkurse priėmimo terminas ir vokų su pasiūlymais atplėšimo data (terminai turi sutapti). Vokų atplėšimo data negali būti ankstesnė kaip 14 kalendorinių dienų nuo konkurso paskelbimo Agentūros interneto svetainėje arba spaudoje, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, dienos, taip pat turi būti nurodytas tikslus laikas (valanda ir minutė).“
. Pakeičiu 13 punktą ir jį išdėstau taip:
„. Kvietime pateikti pasiūlymą, kuris skelbiamas Agentūros interneto svetainėje arba siunčiamas visiems į skelbimą atsiliepusiems tiekėjams, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, turi būti informacija, nurodyta Taisyklių 1 priede. Informacija tiekėjams pateikiama lietuvių kalba (gali būti pridedami vertimai į vieną ar kelias kalbas).“
. Pakeičiu 31 punktą ir jį išdėstau taip:
„. Jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, pasiūlymas, pasirašytas tiekėjo ar jo įgalioto asmens, pateikiamas užklijuotame ir užantspauduotame, jei tiekėjas turi antspaudą, voke. Ant voko turi būti užrašytas pirkimo pavadinimas, tiekėjo pavadinimas ir buveinė (vardas, pavardė arba juridinio asmens pavadinimas ir adresas). Vykdant pirkimą pagal kitas Programos priemones, pasiūlymas pateikiamas Agentūros interneto svetainėje el. voke (nuostata netaikoma vykdant pirkimą derybų būdu). Jeigu pirkimo organizatorius ar pirkimo komisija numato pasiūlymus vertinti pagal ekonomiškai naudingiausio pasiūlymo vertinimo kriterijų, pirkimo dokumentuose privalo nurodyti, kad tiekėjai pasiūlymo kainą pateiktų viename užklijuotame voke arba el. voke, o likusias pasiūlymo dalis (techninius pasiūlymo duomenis, kitą informaciją ir dokumentus) – kitame užklijuotame voke arba el. voke. El. vokas su pasiūlymo kaina bei el. vokas su techniniais duomenimis Agentūros interneto svetainėje pateikiami vienu metu. Ne Agentūros interneto svetainėje teikiami vokai turi būti įdėti į bendrą užklijuotą voką, pasiūlymo (su priedais) lapai turi būti sunumeruoti, susiūti ir paskutinio lapo antrojoje pusėje patvirtinti tiekėjo ar jo įgalioto asmens parašu, nurodant tiekėjo ar jo įgalioto asmens vardą, pavardę, pareigas (jei yra) ir pasiūlymą sudarančių lapų skaičių.“
. Pakeičiu 32 punktą ir jį išdėstau taip:
„. Pasiūlymas, pasirašytas tiekėjo ar jo įgalioto asmens, turi būti pateiktas Agentūros interneto svetainėje, kai skelbimas apie pirkimą buvo publikuotas Agentūros interneto svetainėje, arba raštu, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu.“
. Pakeičiu 52.2 papunktį ir jį išdėstau taip:
„. skelbimo ir kvietimų pateikti pasiūlymus kopijas, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, ar derybų būdu;“.
. Pakeičiu 52.3 papunktį ir jį išdėstau taip:
„. pasiūlymų, gautų iš tiekėjų, kopijas, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, ar derybų būdu;“.
. Pakeičiu 1 priedo  8 punktą ir jį išdėstau taip:
„. Informacija, jog pasiūlymas turi būti pateiktas pagal pridedamą pasiūlymo formą (Taisyklių 2, 3, 4 priedai). Pasiūlymas  bei kita su pasiūlymu susijusi informacija pateikiama lietuvių kalba (jei atitinkami dokumentai yra išduoti kita kalba, turi būti pateikti šių dokumentų tiekėjo ir (arba) vertėjo, išvertusio dokumentus, vertimai į lietuvių kalbą). Pasiūlymas, pasirašytas tiekėjo ar jo įgalioto asmens, turi būti pateiktas elektroninėmis priemonėmis Nacionalinės mokėjimo agentūros prie Žemės ūkio ministerijos interneto svetainėje www.nma.lt, skiltyje „Projektų vykdytojų pirkimai“ (toliau – Agentūros interneto svetainė), kai skelbimas apie pirkimą buvo publikuotas Agentūros interneto svetainėje, arba raštu, užklijuotame ir užantspauduotame voke, ant kurio užrašytas pirkimo pavadinimas, tiekėjo pavadinimas (vardas, pavardė)  ir buveinė (adresas), jei pirkimas vykdomas pagal Lietuvos kaimo plėtros 2014–2020 metų programos (toliau – Programa) priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu.“
. Pakeičiu  1 priedo 11 punktą ir jį išdėstau taip:
„. Pasiūlymo pateikimo vieta, data, valanda bei minutė, iki kada galima pateikti pasiūlymą, bei vokų su pasiūlymais atplėšimo data, valanda bei minutė (vokų atplėšimo data negali būti ankstesnė kaip 14 kalendorinių dienų nuo konkurso paskelbimo Agentūros interneto svetainėje arba spaudoje, jei pirkimas vykdomas pagal Programos priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, susijusią su ūkinių gyvūnų draudimo įmokų kompensavimu, dienos). Susipažinimas su pasiūlymais (vokų atplėšimas) pradedamas pirkimo dokumentuose nurodytą dieną, valandą ir minutę. Susipažinimo su tiekėjų pasiūlymais (vokų atplėšimo) diena ir valanda turi sutapti su pasiūlymų pateikimo termino pabaiga. Pakeitus šį terminą, atitinkamai turi būti pakeistas ir susipažinimo su pasiūlymais laikas.“
. N u s t a t a u, kad šis įsakymas yra taikomas paraiškoms, pateiktoms po šio įsakymo įsigaliojimo.



Žemės ūkio ministras	Kęstutis Navickas

